ΓΡΑΠΤΗ ΕΡΩΤΗΣΗ E-0156/03

υποβολή: Jillian Evans (Verts/ALE) προς την Επιτροπή

(29 Ιανουαρίου 2003)

Θέμα: Κακομεταχείριση των ζώων που προορίζονται για τις ευρωπαϊκές αγορές

Κάθε χρόνο, χιλιάδες ζώα, όπως π.χ. άλογα, μεταφέρονται από την Ανατολική Ευρώπη σε χώρες της Ευρωπαϊκής Ένωσης και ειδικότερα σε νότιες ευρωπαϊκές χώρες. Τα ζώα αυτάποφέρουν συχνά λόγω

κακομεταχείρισης και βασανισμών και η μεταφορά τους δεν πραγματοποιείται σύμφωνα με τους κανονισμούς της ΕΕ. Γιατί δεν εφαρμόζονται οι κανονισμοί αυτοί και οι κυρώσεις ώστε οι ιδιοκτήτες και οι έμποροι από την Ανατολική Ευρώπη να αλλάξουν αυτή την απάνθρωπη συμπεριφορά απέναντι στα ζώα·

Απάντηση του κ. Byrne εξ ονόματος της Επιτροπής

(28 Φεβρουαρίου 2003)

Το πρωτόκολλο για την προστασία και την καλή διαβίωση των ζώων, που είναι προσαρτημένο στη συνθήκη για την ίδρυση της ΕΚ, αναγνωρίζει τα ζώα ως όντα που αισθάνονται και, επιπλέον,ποχρεώνει την Κοινότητα και τα κράτη μέλη της να λαμβάνουν πλήρωςπόψη το θέμα της καλής διαβίωσης των ζώων όταν διατυπώνουν και εφαρμόζουν την κοινοτική πολιτική στους τομείς της γεωργίας, των μεταφορών, της εσωτερικής αγοράς και της έρευνας.

Οι κύριες κοινοτικές απαιτήσεις σχετικά με την προστασία των ζώων κατά τη διάρκεια της μεταφοράς τους περιέχονται στην οδηγία 91/628/EOK του Συμβουλίου όπως τροποποιήθηκε από την οδηγία 95/29/ΕΚ(1). Η οδηγία αυτή ισχύει μόνο για τα σημερινά κράτη της Ένωσης, παρ' όλο που οιποψήφιες για προσχώρηση χώρες εναρμονίζουν τις νομοθεσίες τους με τις απαιτήσεις της.

Η Επιτροπή αναγνωρίζει ότι στο παρελθόν η μεταφορές από τις χώρες της Κεντρικής και Ανατολικής Ευρώπης αλόγων που προορίζονταν για σφαγή στην Ένωση προκάλεσαν θεμιτές ανησυχίες όσον αφορά την καλή μεταχείριση των ζώων. Το Γραφείο Τροφίμων και Κτηνιατρικών Θεμάτων (ΓΤΚΘ) της Επιτροπήςπογράμμισε αυτές τις ανησυχίες σε ορισμένες από τις εκθέσεις αποστολών του. Επίσης, οι ομάδες προστασίας των ζώων έδωσαν συχνά πληροφορίες σχετικά με την παράβαση των διατάξεων της οδηγίας.

Η Επιτροπή παρενέβη δυναμικά στα ενδιαφερόμενα κράτη μέλη ότανποβλήθηκαν σε αυτήν τα εν λόγω ζητήματα. Πιο πρόσφατες εκθέσεις αποστολών του ΓΤΚΘ ανέφεραν κάποια βελτίωση στις συνθήκες άφιξης των αλόγων στα σφαγεία της νότιας Ιταλίας ύστερα από μεγάλο ταξίδια από την Κεντρική και Ανατολική Ευρώπη.

Η Επιτροπή ολοκληρώνει την εκπόνηση πρότασης νέου κανονισμού του Συμβουλίου σχετικά με την προστασία των ζώων κατά τη διάρκεια της μεταφοράς τους, η οποία περιέχει ορισμένες διατάξεις που αποσκοπούν άμεσα στη βελτίωση της κατάστασης των αλόγων κατά τη διάρκεια της μεταφοράς τους, για παράδειγμα, απαιτώντας τα οχήματα που μεταφέρουν τα ζώα αυτά να είναι διαχωρισμένα σε ατομικά διαμέρισμα.

Εξάλλου, λεπτομερέστερες και αυστηρότερες διατάξεις σχετικά με την εγγραφή σε μητρώο των μεταφορέων και την κατάρτιση των ατόμων για το χειρισμό των ζώων θα συμβάλουν στη βελτίωση των προτύπων για την καλή μεταχείριση των ζώων κατά τη διάρκεια της μεταφοράς.

Τέλος, η προσχώρηση των κύριων χωρών προέλευσης και μεταφοράς αλόγων που εισάγονται στην Κοινότητα για σφαγή θα είχε ως συνέπεια, στις περισσότερες περιπτώσεις, το μεγαλύτερο μέρος του ταξιδιού να πραγματοποιείται στο έδαφος της Κοινότητας, όπου θα είναι δυνατός ο έλεγχος της τήρησης όλων των απαιτήσεων της κοινοτικής νομοθεσίας.

(1) ΕΕ L 148 της 30.6.1995.